มองหาความช่วยเหลือ เปลี่ยนแปลงรูปแบบการดำเนินชีวิต
การบำบัดโดยการพูดคุยเป็นวิธีรักษาอาการซึมเศร้าโดยธรรมชาติที่ดีที่สุด ดังนั้นคุณจึงควรไปพบนักบำบัดโรคโดยเร็วที่สุด นักบำบัดโรคจะคอยรับฟังและหาทางช่วยเหลือให้คุณรู้สึกดีขึ้น และแม้ว่าคุณจะตัดสินใจลองใช้วิธีรักษาอาการซึมเศร้าอื่นๆ อย่างไรก็ตาม คุณควรเข้าพบนักบำบัดโรคเป็นประจำอย่างต่อเนื่อง คุณสามารถค้นหานักบำบัดใกล้บ้านได้จากรายชื่อออนไลน์ของประกันสุขภาพ  ลองใช้วิธีการบำบัดควบคู่ไปกับการรักษาโดยธรรมชาติ การทานอาหารเสริมสมุนไพรหรือเพียงแค่ออกกำลังกายมากขึ้นอาจไม่ช่วยรักษาอาการซึมเศร้าได้ จึงเป็นเหตุผลที่คุณควรใช้การบำบัดเป็นวิธีหลักในการรักษาอาการซึมเศร้า และใช้วิธีการรักษาโดยธรรมชาติอื่นๆ เป็นวิธีเสริม นักบำบัดโรคยังสามารถช่วยให้คุณปรับเปลี่ยนนิสัยต่างๆ เพื่อให้อาการซึมเศร้าดีขึ้น อย่างเช่น เทคนิคการจัดการความเครียดที่ดีขึ้น พฤติกรรมการกินที่ดีต่อสุขภาพมากขึ้น หรือการคิดบวกมากขึ้น แม้ว่าคุณจะไม่อยากทานยาเพื่อรักษาอาการซึมเศร้า แต่แพทย์เป็นผู้ที่สามารถให้ความช่วยเหลือคุณได้เป็นอย่างดี นอกจากนี้ แพทย์ยังสามารถส่งต่อคุณให้เข้ารับการรักษากับนักบำบัดโรคได้อีกด้วย  จำไว้ว่าอาการซึมเศร้าเป็นอาการป่วยชนิดหนึ่ง และมีอาการแย่ลงได้หากปล่อยทิ้งไว้โดยไม่ได้รักษา ดังนั้นจึงควรมองหาความช่วยเหลือเพื่อรับมือกับอาการซึมเศร้าโดยเร็วที่สุด  ควรปรึกษาแพทย์เกี่ยวกับวิธีการรักษาโดยธรรมชาติอื่นๆ ที่คุณกำลังพิจารณาเลือกใช้ในการรักษาอาการซึมเศร้าของคุณ หากคุณรู้สึกกลัวกับการพบนักบำบัดโรคหรือแพทย์ด้วยตัวเอง ลองพูดคุยกับคนที่ไว้ใจเพื่อขอความช่วยเหลือ การได้รับแรงสนับสนุนจากคนที่เป็นที่รักหรือเพื่อนจะช่วยให้คุณมองหาความช่วยเหลือและเริ่มต้นการรักษาอาการซึมเศร้าได้ง่ายขึ้น จำไว้ว่าคุณไม่ควรใช้วิธีการพูดคุยกับเพื่อนหรือครอบครัวแทนการพบนักบำบัดโรค อย่างไรก็ตาม วิธีนี้เป็นวิธีที่ดีที่จะช่วยให้คุณรู้สึกดีขึ้นและได้รับความช่วยเหลืออย่างที่ต้องการ การออกกำลังกายมีประโยชน์ต่อทั้งร่างกายและจิตใจ แต่เป็นวิธีที่ไม่ค่อยใช้กันเท่าไรนักในการบรรเทาอาการซึมเศร้า เมื่อเริ่มออกกำลังกาย ร่างกายจะหลั่งสารเอ็นโดรฟินออกมา ซึ่งจะช่วยให้การรับรู้ความปวดลดลงและทำให้เกิดความรู้สึกบวกมากขึ้น นอกจากนี้ การออกกำลังกายยังสามารถช่วยลดความเครียด เพิ่มความเชื่อมั่นในตัวเอง และลดอาการของโรควิตกกังวลและโรคซึมเศร้าได้อีกด้วย การออกกำลังกายทุกประเภทสามารถช่วยลดอาการของโรคซึมเศร้าได้ คุณอาจลองขี่จักรยาน เต้น วิ่งหรือวิ่งเหยาะๆ แร็กเก็ตบอล หรือขี่จักรยาน หรืออาจลองเข้าร่วมคลาสออกกำลังกายแบบกลุ่มเพื่อให้คุณได้ออกกำลังกายไปพร้อมกับการพบปะผู้อื่น ภาวะซึมเศร้าสามารถส่งผลต่อแบบแผนการนอนหลับได้ เช่น การนอนหลับมากเกินไปหรือน้อยเกินไป ดังนั้นจึงควรปรับเปลี่ยนนิสัยการนอนหลับเพื่อให้แน่ใจว่าคุณนอนหลับอย่างเพียงพอและผ่อนคลาย คุณสามารถปรับเปลี่ยนกิจวัตรการนอนหลับได้โดยการเข้านอนและตื่นนอนเวลาเดิมทุกๆ วันแม้ในช่วยสุดสัปดาห์และหลีกเลี่ยงการงีบในระหว่างวัน และอย่าวางสิ่งรบกวนใดๆ ไว้ในห้องนอน อย่างโทรทัศน์ แล็ปท็อป และมือถือ ที่จะไปขัดขวางการนอนหลับของคุณ หากคุณมีปัญหานอนหลับยาก ให้แช่น้ำก่อนเข้านอนเพื่อให้คุณรู้สึกผ่อนคลาย หรือลองดื่มชาสมุนไพรหรืออ่านหนังสือก็ได้เช่นกัน การทำสมาธิสามารถช่วยลดความเครียด ทำให้จิตใจสงบลง หรือแม้กระทั่งลดอาการของโรคซึมเศร้าได้ โดยเริ่มจากการฝึกสติ เพื่อให้คุณได้จดจ่ออยู่กับการเปิดรับความคิดและความรู้สึกโดยปราศจากการตัดสิน และในระหว่างที่กำลังทำการฝึกสติคุณจะเริ่มตระหนักรู้ถึงตนเองมากยิ่งขึ้น จำไว้ว่ายิ่งคุณฝึกการทำสมาธิมากเท่าไหร่ ก็จะยิ่งเห็นผลมากขึ้นเท่านั้น  ในขณะที่คุณกำลังฝึกสติ ให้คุณจดจ่อกับร่างกาย ลมหายใจ และจิตใจ ในการทำสมาธิให้จิตจดจ่อกับร่างกาย ให้คุณฝึกการสังเกตสิ่งต่างๆ โดยใช้ประสาทสัมผัส (เช่น ถือดอกไม้ไว้ มองอย่างใกล้ชิด แล้วจึงเริ่มดมกลิ่นและเพลิดเพลินกับกลิ่นหอม หรือคุณอาจลองชิมรสชาติดูด้วยก็ได้เช่นกัน พยายามจดจ่ออยู่กับดอกไม้ดอกนี้) และในการทำสมาธิโดยกำหนดลมหายใจ ให้คุณจดจ่ออยู่ที่ลมหายใจเพียงอย่างเดียวในขณะสูดลมหายใจเข้าและออก รับรู้ถึงลมหายใจของตัวเองให้นานขึ้น และผ่อนคลายตัวเองมากขึ้นเรื่อยๆ หากคุณมัวแต่ครุ่นคิดอยู่กับสิ่งอื่นๆ (ความทรงจำหรือแผนการระหว่างวัน) ให้คุณมองดูความคิดเหล่านั้นไปอย่างเดียว เช่น “ฉันกำลังคิดเกี่ยวกับสิ่งที่จะกินเป็นมื้อกลางวันสำหรับวันนี้” อย่าตัดสินใดๆ เพียงแค่มองดูเฉยๆ และปล่อยให้มันผ่านไป และกลับมาจดจ่อกับการทำสมาธิเหมือนเดิม หากต้องการเรียนรู้เทคนิคการทำสมาธิสำหรับอาการซึมเศร้าโดยเฉพาะ คุณสามารถอ่านบทความ  วิธีการรักษาโรคซึมเศร้าด้วยการทำสมาธิ เพิ่มเติมได้ ในบางครั้งคุณอาจต้องเข้าไปมีส่วนร่วมกับโรงเรียน ครอบครัว และงานมากเกินไปจนไม่มีเวลาให้ตัวเองได้หยุดพัก การจัดการกับความเครียดหมายถึงการพยายามไม่ให้ความเครียดก่อตัวขึ้นมาและหาทางรับมือกับมันในแต่ละวัน อย่าเก็บความรู้สึกไว้คนเดียว แต่ให้ปลดปล่อยมันออกมา โดยอาจเขียนลงในบันทึกหรือระบายความกังวลของคุณกับครอบครัวและเพื่อนในช่วงคุณมีเรื่องกังวล อย่ารอจนกระทั่งสายเกินไป และแบ่งเวลาในแต่ละวันสำหรับการพักผ่อน ซึ่งรวมถึงการออกไปเดินเล่น การฟังเพลง การเล่นกีฬาหรือการเข้าร่วมกิจกรรมต่างๆ หรือการแช่น้ำ เป็นต้น  รู้จักพูด “ไม่” ซึ่งอาจหมายถึงการพูด “ไม่” กับแผนงานใหม่ การรับตำแหน่งอาสาสมัครในโบสถ์ หรือการเลือกที่จะอยู่บ้านแทนที่จะออกไปข้างนอกในคืนวันศุกร์ หรือถ้ามีใครอยากคุยกับคุณแต่คุณไม่มีเวลา ให้ขอโทษอย่างสุภาพและบอกให้เขารู้ว่าคุณมีเวลาจำกัด หากคุณรู้สึกเครียดแต่บอกไม่ได้ว่าความเครียดนั้นมาจากไหน ให้เริ่มเขียนบันทึกความเครียด โดยเขียนกิจวัตรประจำวัน ความคิดเห็น และข้อแก้ตัวต่างๆ (เช่น “ฉันมี 1000 สิ่งที่ต้องทำให้เสร็จในวันนี้”) และสิ่งที่เป็นสาเหตุทำให้คุณเกิดความเครียดในแต่ละวัน สำรวจสิ่งต่างๆ หรือสถานการณ์ที่เกิดขึ้นเป็นประจำ ซึ่งอาจเป็นกำหนดเวลาของงาน การเตรียมความพร้อมให้ลูกก่อนไปโรงเรียน หรือการจ่ายบิล ความซึมเศร้าสามารถรบกวนชีวิตประจำวันและทำให้แต่ละวันของคุณมีความยุ่งเหยิงได้ การกำหนดกิจวัตรประจำวันจะช่วยให้ชีวิตของคุณเป็นไปตามแผน ทำสิ่งต่างๆ ได้สำเร็จลุล่วงอย่างที่ต้องการ และช่วยให้คุณหลุดพ้นจากความเครียดได้  วางแผนชีวิตในแต่ละวันและพยายามปฏิบัติกิจกรรมต่างๆ ให้สำเร็จตามเป้าหมาย ลองทำดูสักตั้งแม้ว่าคุณอาจรู้สึกไม่มีแรงที่จะทำกิจกรรมเหล่านั้น คุณอาจใส่กิจกรรมทั่วไปไว้ในรายการของคุณ อย่างการลุกจากที่นอน การอาบน้ำ หรือการทานอาหารเช้า หากคุณทำสิ่งต่างๆ จนสำเร็จไปได้เรื่อยๆ (แม้จะเป็นสิ่งเล็กๆ) ก็จะสามารถกระตุ้นให้คุณพยายามทำสิ่งที่เหลืออยู่ให้เสร็จสิ้นได้จนหมด ให้รางวัลตัวเองหากคุณทำสิ่งที่อยู่ในรายการเสร็จสิ้นจนหมด คุณสามารถให้รางวัลตัวเองเป็นการแช่ฟองโฟม ของหวาน หรือเวลาดูทีวีก็ได้ สิ่งที่ทำให้หลายคนต้องติดอยู่ในความซึมเศร้าคือความคิดในแง่ลบซ้ำไปซ้ำมาว่า “ฉันไม่ดีพอ” “ไม่มีใครชอบฉัน” “ชีวิตของฉันไม่มีค่า” หรือ “ฉันทำอะไรมีค่าไม่ได้สักอย่าง” เมื่อคุณรู้สึกซึมเศร้า ก็จะนำไปสู่ข้อสรุปที่แย่ที่สุดได้อย่างง่ายดาย เพื่อต่อต้านความคิดเชิงลบเหล่านี้ (ที่ก่อให้เกิดความรู้สึกเชิงลบ) ให้คุณใช้เหตุผลในการตัดสินว่าคำพูดเหล่านี้ถูกหรือผิด ไม่มีใครชอบคุณจริงๆ หรือตอนนี้คุณกำลังรู้สึกเหงาอยู่กันแน่ บางทีคุณอาจเป็นฝ่ายที่พยายามหลีกเลี่ยงเพื่อนและครอบครัวเองก็ได้ และเมื่อไปสู่บทสรุปที่แย่ที่สุด ให้ถามตัวเองว่ามีหลักฐานอะไรที่จะมาสนับสนุนความคิดเหล่านี้หรือไม่ พยายามนึกถึงสิ่งที่มีความหมายกับชีวิตของคุณ ซึ่งโดยส่วนใหญ่มักเป็นสิ่งที่เรียบง่าย ไม่ใช่การได้เลื่อนตำแหน่งใหญ่ หรือรถหรือบ้านสวยๆ แต่เป็นสุนัขที่ทักทายคุณด้วยความรักทุกๆ วัน งานการกุศลในแอฟริกาใต้ที่คุณเคยทำ หรืองานศิลปะของคุณที่สามารถสัมผัสถึงจิตวิญญาณของผู้คน ความซึมเศร้าจะทำให้คุณเกิดความเบื่อหน่าย ไม่มีอะไรเปลี่ยนแปลง และรู้สึกแย่อยู่ตลอดเวลา แทนที่จะจมอยู่กับความรู้สึกเหล่านี้ ให้คุณออกไปข้างนอกและลองทำสิ่งใหม่ๆ เมื่อคุณได้ลองทำกิจกรรมใหม่ ก็จะเกิดการเปลี่ยนแปลงทางเคมีในสมองของคุณและเพิ่มปริมาณของโดพามีน ซึ่งเป็นสารที่เกี่ยวข้องกับความเพลิดเพลินและการเรียนรู้ ลองเรียนรู้ภาษาใหม่ เป็นอาสาสมัครที่สถานสงเคราะห์สัตว์ หรือเข้าคลาสวาดภาพ ทำสิ่งต่างๆ ที่แตกต่างจากปกติที่คุณคิดว่าคุณจะรู้สึกเพลิดเพลินไปกับมัน แม้ว่าคุณอาจรู้สึกอยากเก็บตัวอยู่คนเดียวในความเศร้าโศก แต่คุณควรลองใช้เวลาร่วมกับคนที่คุณห่วงใยและที่ห่วงใยคุณ คุณอาจมีความคิดมากมายเกิดขึ้นในใจที่คอยปฏิเสธตัวเองไม่ให้ทำเช่นนี้ (“ฉันไม่อยากลุกจากที่นอน” “ฉันรู้สึกเศร้ามากๆ และฉันจะทำให้พวกเขาหดหู่ตามไปด้วย” “ไม่มีใครอยากใช้เวลากับฉัน” หรือ “พวกเขาคงรู้สึกดีหากไม่มีฉัน”) ดังนั้น ให้โทรหาเพื่อน นัดพบกัน และไปหาพวกเขา การใช้เวลาร่วมกับผู้อื่นจะช่วยให้คุณไม่รู้สึกโดดเดี่ยว การอยู่กับเพื่อนจะช่วยให้คุณรู้สึก ‘ปกติ’ และการอยู่กับคนที่คุณห่วงใยจะช่วยให้คุณรู้สึกผูกพันและอบอุ่นขึ้น  แม้ว่าคุณจะรู้สึกเหนื่อย ให้ตอบ “ตกลง” หากเพื่อนชวนออกไปสังสรรค์ด้วยกัน พยายามใช้เวลาร่วมกับครอบครัว
พบนักบำบัดโรค. ปรึกษาแพทย์. คุยกับสมาชิกในครอบครัวหรือเพื่อนสนิท. ออกกำลังกาย. ฝึกนิสัยการนอนหลับที่ดี. ทำสมาธิเป็นประจำทุกวัน. จัดการกับความเครียด. กำหนดกิจวัตรประจำวัน. จัดการกับความคิดเชิงลบ. ลองทำสิ่งใหม่ๆ. ห้อมล้อมด้วยเพื่อนๆ.
https://www.wikihow.com/Treat-Depression-Naturally https://www.wikihow.com/Treat-Depression-Naturally
Seeking Help for Depression Making Lifestyle Changes